A BIZOTTSÁG 750/2005/EK RENDELETE
(2005. május 18.)
a Közösség külkereskedelmi statisztikájára és a tagállamok közötti kereskedelmi statisztikákra vonatkozó ország- és területnómenklatúráról
(EGT vonatkozású szöveg)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a Közösség és tagállamai, illetve a harmadik országok közötti áruforgalomra vonatkozó statisztikáról szóló, 1995. május 22-i 1172/95/EK tanácsi rendeletre (1) és különösen annak 9. cikkére,
mivel:
(1)
A Közösség külkereskedelmi statisztikájára, illetve a tagállamok közötti kereskedelmi statisztikákra vonatkozó ország- és területnómenklatúráról szóló, 2003. november 27-i 2081/2003/EK bizottsági rendelet (2) rögzítette az említett nómenklatúra 2004. január 1-jétől hatályos változatát.
(2)
Amennyiben a közösségi jogszabályokkal összeegyeztethető, az országok és területek alfabetikus kódolása a jelenleg érvényben levő ISO alfa 2 szabványon alapul.
(3)
Szerbiát, Montenegrót és Koszovót külön kell azonosítani (ahogy azt az Egyesült Nemzetek Biztonsági Tanácsának 1999. június 10-i 1244. sz. határozata is rögzíti) az ezen területek némelyike, valamint az Európai Közösségek között kötött, textiltermékek kereskedelméről szóló megállapodások igazgatása érdekében. Valamint a harmadik országgal folytatott kereskedelemben az áruk származási nyilatkozatára vonatkozó közösségi szabályozások által meghatározott feltételek külön kód létrehozását teszik szükségessé az áruk közösségi származásának meghatározásához.
(4)
E nómenklatúra új változatának megállapítása szükséges, amely figyelembe veszi ezeket az újításokat, valamint az egyes meghatározott kódokkal összefüggő módosításokat.
(5)
Mindazonáltal kívánatos, hogy egyes tagállamok számára átmeneti időszakot biztosítsunk a numerikus kódok használatának megszüntetésére vonatkozó közösségi szabályozás által bevezetett módosításokhoz való alkalmazkodásra. Az egyszerűsítés érdekében ennek az átmeneti időszaknak az egységes vámokmányra vonatkozó szabályokat átdolgozó rendelkezések hatálybalépésekor be kell fejeződnie.
(6)
Az e rendeletben előírt intézkedések összhangban vannak a harmadik országokkal folytatott árukereskedelemmel kapcsolatos statisztikákkal foglalkozó bizottság véleményével,
ELFOGADTA EZT A RENDELETET:
1. cikk
A Közösség külkereskedelmi statisztikájára és a tagállamok közötti kereskedelmi statisztikákra vonatkozó ország- és területnómenklatúra 2005. június 1-jétől hatályos változata a mellékletben található.
2. cikk
Ez a rendelet 2005. június 1-én lép hatályba.
A 2454/93/EGK bizottsági rendelet (3) 37. és 38. mellékleteit felülvizsgáló rendelkezések hatálybalépéséig azonban a tagállamok használhatják a szintén ennek a rendeletnek a mellékletében felsorolt háromjegyű numerikus kódokat.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 18-án.